wickkiey/tamil-wikipedia-chunked huggingface dataset:
# 2010 சனவரி 15 கதிரவ மறைப்பு

### (பெருமமாக) மறைக்கும் நேரம் (இந்திய நேரப்படி)

- நாகை - 13:14, கன்னியாகுமரி - 13:15, திருநெல்வேலி - 13:16, மதுரை - 13:20, ராமேசுவரம் - 13:21, சிவகங்கை - 13:22, தஞ்சாவூர் - 13:23, திருவாரூர் - 13:24, காரைக்கால் - 13:24.
# 2010 சனவரி 15 கதிரவ மறைப்பு

## கிரகணங்கள் பற்றிய மூடநம்பிக்கைகள்

கிரகணங்கள் பற்றிய மூடநம்பிக்கைகள் சிலவற்றைப் பற்றி **பொங்கல்.காம்** என்ற இணையதளத்தில் குறிப்பிடப்பட்டுள்ள உண்மைகள்:  
- "கிரகணத்தின்போது வெளியே செல்லக்கூடாது".  
:* **<u>சரியல்ல.</u>** மறைப்பின்(கிரகணத்தின்) போது வெளியே செல்ல ஒருவர் அஞ்சுமளவிற்கு **சூரியன்** புதிதாகவோ அல்லது மோசமாகவோ எதையும் உமிழப்போவதில்லை. **அனலி மறைப்பு**(சூரிய கிரகணம்) என்பது இயற்கையின் ஆச்சரியமூட்டகூடிய ஒரு நிகழ்வு; இந்நிகழ்வை தருணமாகப் பயன்படுத்தி வெளிச்சென்று அனுபவியுங்கள். அதேநேரத்தில், பாதுகாப்பான முறையில் கிரகணக் காட்சியைக் காண்பதற்கான ஏதேனும் ஒரு முறையைக் கடைப்பிடிக்க மறந்துவிடாதீர்கள்.  
- "கிரகண நேரத்தில் குழந்தை பிறப்பது பாதுகாப்பற்றது"  
:* **<u>சரியல்ல.</u>** ஒரு குழந்தையின் பிறப்பை அச்சப்படுத்துமளவுக்கு **சூரியன்** புதிதாகவோ அல்லது மோசமாகவோ எதையும் உமிழப்போவதில்லை. இது ஒரு பொருளற்ற மூடநம்பிக்கை. எனவே, இந்த வானியல் அதிசயத்தைக் காண விரும்புவோர், போதிய பாதுகாப்பு முறைகளை அவசியம் கடைப்பிடிக்க வேண்டும்.
# 2010 சனவரி 15 கதிரவ மறைப்பு

## கிரகணங்கள் பற்றிய மூடநம்பிக்கைகள்

### சூரிய கிரகணங்களைப் பாதுகாப்பான முறையில் காண்பது எவ்வாறு?

- எறிவி (Projector) முறைகள்:  
:* ஊசித்துளை எறிவி ( pinhole projector) சிறுதுளை உருப்பெருக்கி முறை -- *காண்க.*
:* இருகண் நோக்கி எறிவி (binocular projection); *காண்க.*
:* கண்ணாடி எறிவி ( mirror projector) கண்ணாடி உருப்பெருக்கி முறை -- 'காண்க.* *  
- 14-ஆம் எண் கொண்ட பற்றவைப்போர் கண்ணாடியின் மூலம்.
- சிறப்பு வடிகட்டி கண்ணாடி -- அலுமினியப்பூச்சினாலான பாலியெஸ்டர்.
# சமங்கன் மாகாணம்

மேலே குறிப்பிட்ட தக் ஈ ரஸ்தம் என அழைக்கப்படும் பௌத்த தளமானது ஒரு மலை உச்சியில் அமைந்துள்ளது. இது ஆப்கானிஸ்தான பௌத்த கட்டிடக்கலையின் பரிணாம வளர்ச்சியின் துவக்கக்கால கண்ணியாக உள்ளது.  
இப்பகுதி ஹெப்தலைட்டுகளால் கைப்பற்றப்பட்டது, அதன்பின் சபாரித்துகளால் கைப்பற்றப்பட்டது இவர்கள் இஸ்லாத்தைக் கொண்டு வந்தனர். அதன்பிறகு சாமனித்துகளால் ஆளப்பட்ட இபபகுதியானது, 10 ஆம் நூற்றாண்டில் கஜினியர்களால் கைப்பற்றப்பட்டது. இவர்கள் கோரிட்களால் வெல்லப்பட்டனர். மங்கோலிய படையெடுப்புக்குப் பின்னர் இப்பகுதியை திமுறித்துகள் கைப்பற்றினார்.  
16ஆம் நூற்றாண்டின் தொடக்கத்திலிருந்து 18ஆம் நூற்றாண்டுக்கு இடைப்பட்ட காலத்தில் இந்த மாகாணத்தை புகாரின் கான்னேட்டுகள் ஆண்டனர். 1750ஆம் ஆண்டில் ஒரு நட்பு உடன்படிக்கை ஏற்பட்டு அதனால் இப்பகுதியானது புகாரின் முராத் பெக் என்பவரால் அகமது ஷா துரானிக்கு வழங்கப்பட்டது. அதன்பிறகு இப்பகுதி துராணியப் பேரரிசின் ஒரு பகுதியாக ஆனது. துராணியர்களைத் தொடர்ந்து இப்பகுதியானது பராக்ச்சாய் வம்சத்தால் ஆளப்பட்டது. 19 மற்றும் 20ஆம் நூற்றாண்டுகளில் நடந்த மூன்று ஆங்கிலோ-ஆப்கானிய போர்களின்போது இப்பகுதி பிரித்தானியரால் தாக்கப்படவில்லை. 1980களில் நடந்த சோவியத்-ஆப்கானியப் போர் வரை சுமார் நூறு ஆண்டுகளுக்கு இப்பகுதி அமைதியாக இருந்தது.
# சமங்கன் மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் கௌருல்லா அனூஷ் ஆவார். இவருக்கு முன் பதவியில் இருந்த அமாயத்துல்லா என்னட்டுக்குப் பிறகு பதவிக்கு வந்தார். மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) கையாள்கிறது. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார்.  
ஆப்கானிய பொருளாதார அமைச்சகத்தின் உத்தரவின் பேரில் 2006 சனவரியில் மாகாண மேம்பாட்டுக் குழுவானது மாகாணத்தில் உருவாக்கப்பட்டது. இக்குழுவானது அரசு துறைகள் வழியாக, மாகாண அபிவிருத்தித் திட்டத்தை அமுல்படுத்துவதற்கான பொறுப்பைக் கொண்டுள்ளது.  
அமெரிக்க ஆதரவு பெற்ற ஜனாதிபதியான அசரஃப் கனி அகமத்சய் மாகாண ஆளுநரான அப்துல் கரிக் காத்மத்தை 2018இல் பதவியில் இருந்து அகற்ற முயன்றார், ஆனால் அவர் பதவி விலக மறுத்துவிட்டார். இதன் அண்மை பால்க் மாகாண ஆளுநரான அத்தா முகம்மது நூரும் இவருடன் இணைந்து, அஷ்ரப் கானியின் விருப்பத்தை பகிரங்கமாக மறுத்துள்ளார்.
# சமங்கன் மாகாணம்

## மக்கள்வகைப்பாடு

சமங்கன் மாகாணத்தின் மக்கள் தொகை 468,800 ஆகும். இவர்களில் பெரும்பான்மையோர் கிராம்ப்புறங்களில் வாழ்பவர்களாவர். மாகாண மக்களில் 7% மட்டுமே நகரங்களில் வாழ்கின்றனர். ஆப்கானித்தானின் பெரும்பகுதியைப் போன்றே சமாங்கன் மாகாணத்தில் தாஜிக், உஸ்பெக்ஸ், பஷ்டூன், கசாரா, துருக்கியர் போன்ற இன்னக்குழுவினர் வாழ்கின்றனர. இவர்களுடன் சிறுபான்மையினராக அரேபியர்களும் மாகாணத்தில் வாழ்ந்து வருகின்றனர். மாகாணத்தில் சுமார் 72.5% பேர் பாரசீக மொழி பேசுகின்றனர். மாகாண மக்கள்தொகையில் 70% தாஜிக் மக்களாவர். மற்றும் 22.1% மக்கள் உஸ்பெகியை தாய்மொழியாக கொண்டுள்ளனர் பேசுகின்றனர். பாஷ்டுன்கள் தங்கள் தாய் மொழியாக பஷ்டூன் மொழியைக் கொண்டுள்ளனர். அனைத்து மக்களும் இஸ்லாமை பின்பற்றுகின்றனர், பெரும்பான்மையினர் சுன்னி இசுலாமியர்களும், சிறுபான்மையினராக ஷியாக்களும் உள்ளனர்.
# சமங்கன் மாகாணம்

## கல்வி

மாகாணத்தின் மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 19% என்று இருந்தது. 2011 இல் இது 27% என குறைந்துள்ளது..
# நாடார் இந்து உயர்நிலைப் பள்ளி

**நாடார் இந்து உயர்நிலைப் பள்ளி** என்பது தமிழ்நாட்டில் தென்காசி மாவட்டத்தின் கீழப்பாவூரில் செயல்படும் ஒரு அரசு உதவிபெறும் உயர்நிலைப் பள்ளியாகும். இங்கு 10ஆம் வகுப்புவரை கற்பிக்கப்படுகிறது.
# நாடார் இந்து உயர்நிலைப் பள்ளி

## வரலாறு

இப்பள்ளியானது கீழப்பாவூரைச் சேர்ந்த விடுதலைப் போராட்ட தியாகியான ப. ஆறுமுகநயினாரால் 1939இல் துவக்கப்பள்ளியாக தோற்றுவிக்கப்பட்டது. 1950ஆம் ஆண்டு இந்தப் பள்ளி நடுநிலைப் பள்ளியாகத் தரம் உயர்ந்தது. பின்னர் இந்தப் பள்ளி 1990-91 கல்வியாண்டில் உயர்நிலைப் பள்ளியாகத் தரம் உயர்ந்தது. விளையாட்டு மைதானம் உட்பட ஒன்றே முக்கால் ஏக்கர் பரப்பளவில் விரிந்துள்ள இப்பள்ளியில், 2018 ஆண்டின்படி கீழப்பாவூரைச் சேர்ந்த மற்றும் சுற்றியுள்ள கிராமங்களைச் சேர்ந்த சுமார் 850 மாணவ, மாணவிகள் படிக்கின்றனர். இங்கு ஆசிரியர்கள், சத்துணவுப் பணியாளர்கள் உட்பட 33 பேர் பணியாற்றுகின்றனர்.
# தசரதன்

**தசரதன்**, கோசல நாட்டு மன்னர். முதலில் தசரதன் - கோசலை தம்பதியருக்கு சாந்தா எனும் மகள் பிறந்தாள். சாந்தாவை அந்தநாட்டு மன்னருக்கு தத்து கொடுத்தார் தசரதன். பின்னர் சாந்தாவின் கணவரும், முனிவருமான ரிஷ்யசிருங்கர் நடத்திய புத்திர வேள்வியின் மூலம் தசரதனுக்கு - கோசலை, சுமித்திரை மற்றும் கைகேயி எனும் மூன்று மனைவியருக்கு, முறையே இராமர், இலட்சுமணன், பரதன் மற்றும் சத்துருக்கனன் எனும் நான்கு குழந்தைகள் பிறந்தன. கைகேயி தசரதனிடம் பெற்ற வரத்தால், 14 ஆண்டுகள் இராமன் காட்டில் தவவாழ்வு மேற்கொள்வதை காணச்சக்கதியில்லாத தசரதன் புத்திர சோகத்தால் உயிர்நீத்தான்.
# சர் இ போல் மாகாணம்

## வரலாறு

16ஆம் நூற்றாண்டின் துவக்கத்திலிருந்து 18ஆம் நூற்றாண்டின் இடைக் காலம்வரை,இந்த மாகாணத்தை புகாரின் கான்னேட்டுகள் ஆண்டனர். 1750ஆம் ஆண்டில் ஒரு நட்பு உடன்படிக்கை ஏற்பட்டு அதனால் இப்பகுதியானது புகாராவின் முராத் பெக் என்பவரால் அகமது ஷா துரானிக்கு வழங்கப்பட்டது. அதன்பிறகு இப்பகுதி துராணியப் பேரரிசின் ஒரு பகுதியாக ஆனது. துராணியர்களைத் தொடர்ந்து இப்பகுதியானது பராக்ச்சாய் வம்சத்தால் ஆளப்பட்டது.19 மற்றும் 20ஆம் நூற்றாண்டுகளில் நடந்த மூன்று ஆங்கிலோ-ஆப்கானிய போர்களின்போது இப்பகுதி பிரித்தானியரால் தாக்கப்படவில்லை.1980களில் நடந்த ஆப்கான் சோவியத் போர் வரை சுமார் நூறு ஆண்டுகளுக்கு இப்பகுதி அமைதியாக இருந்தது.
# சர் இ போல் மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் மொஹமட் சஹிர் வஹாத் ஆவார்.மாகாணத்தின்தலைநகராகசர்-இ போல்நகரம்உள்ளது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) கையாள்கிறது.மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.  
சையட் அன்வார் ரஹ்மத்தி, அஜிஸா ஜலிஸ், சயீத் அன்வர் சதாத், முகமது ஹொசைன் ஃபாஹிமி, சையெத் முகம்மது ஹொசைன் ஷெரிஃபி பால்காபி, ஹாஜி கைர் முகமது இமாக் ஆகியோர்சர்-இ போல் மாகாணத்தில்இருந்து தேர்ந்தெடுக்கப்பட்டு தற்போதுள்ள ஆப்கானித்தான்மக்களவை (வொலேஸி ஜிர்கா) உறுப்பினர்களாவர்.
# சர் இ போல் மாகாணம்

## நலவாழ்வு பராமரிப்பு

இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 8% என்ற விகிதத்தில் இருந்தது, இது 2011 ஆண்டு 15% என உயர்ந்துள்ளது.
திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 0 % என்ற எண்ணிக்கையில் இருந்து 2011 ஆண்டு 20 % என உயர்ந்தது.
# சர் இ போல் மாகாணம்

## கல்வி

மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 12% என்று இருந்தது. 2011 இல் இது 23% என உயர்ந்துள்ளது..
# சர் இ போல் மாகாணம்

## நிலவியல்

சர்-இ போல்மாகாணமானது குறிப்பாகஇதன்தெற்குப்பகுதியானது ஒரு மலைப்பாங்கான மாகாணமாகும். இந்தமாகாணத்தின்பரப்பளவு16,360&nbsp;கி.மீ..ஆகும்.மாகாணத்தின்நான்கில் மூன்றுபங்கு பகுதியானது (75%) மலைப்பாங்கான அல்லது அரை மலைப்பாங்கான நிலப்பகுதியாகும்,மேலும்ஏழில்ஒருபங்கு(75%)நிலப்பகுதியானதுசமவெளிப் பகுதியாகும்.மாகாணமானதுஏழுமாவட்டங்களாகபிரிக்கப்பட்டுள்ளது.இதில்896 கிராமங்கள் உள்ளன.
# சர் இ போல் மாகாணம்

## மக்கள்வகைப்பாடு

மாகாணத்தின் மொத்த மக்கள் தொகை 532,000 ஆகும்.
# நிலவின் கலை

**நிலவின் கலை** என்பது புவியில் இருந்து காணக்கூடிய நிலவின் முற்பக்கத்தில் கதிரவ ஒளி பதியும் போது ஏற்படும் வடிவம் ஆகும். ஒவ்வொரு நிலவு மாதத்திற்கு (சுமார் 29.53 நாட்கள்) ஒரு முறை நிலவின் கலைகள் மாறுகின்றன.  
நிலவின் சுழற்சியானது புவியின் ஈர்ப்புவிசையால் பூட்டப்பட்டுள்ளது. இதனால் நிலவின் முற்பக்கம் மட்டுமே எப்போதும் புவியை நோக்கி இருக்கின்றது. இப்பக்கத்தின் மீது விழும் கதிரவ ஒளியின் அளவைப் பொறுத்து வானில் வெவ்வேறு வடிவங்களில் நிலவு காட்சியளிக்கும்.
# நிலவின் கலை

## நிலவின் கலைகள்

நிலவின் கலைகள் அனைத்தையும் மறைமதி, வளர்மதி, முழுமதி மற்றும் தேய்மதி என்று நான்கு வகைகளாகப் பிரிக்கலாம். பிறைமதி, அரைமதி மற்றும் குமிழ்மதி ஆகிய சொற்கள் நிலவின் வடிவங்களைக் குறிக்கப் பயன்படுகின்றன.  
<>
**நிலவின் முதன்மையான எட்டுக் கலைகள்**  
| } |  |  |  |  |  |  |  |  |
| --- | --- | --- | --- | --- | --- | --- | --- | --- |
| -
!மறைமதி | 0% | புலப்படாது | நண்பகல் | 6 am | 6 pm | <></> | <></> | <>புலப்படாது </> |
</>
# நிலவின் கலை

## வளர்தலும் தேய்தலும்

நிலவும் கதிரவனும் புவியின் ஒரே பக்கத்தில் இணைந்திருக்கும் போது புவியை நோக்கி இருக்கும் நிலவின் பிற்பக்கம் கதிரவ ஒளியின்றி இருளாக இருக்கும். இதுவே மறைமதி என்று அழைக்கப்படுகிறது. பிறகு அந்த ஒளி மெல்ல மெல்ல அதிகரிப்பதால் நிலவு வளர்வது போல் தோன்றும். இதுவே வளர்மதி என்று அழைக்கப்படுகிறது. பிறகு அந்த ஒளி முழுமையாக பதியும் போது நிலவு வட்ட வடிவாகத் தெரியும். இதுவே முழுமதி என்று அழைக்கப்படுகிறது. பிறகு அந்த ஒளி மெல்ல மெல்ல குறைவதால் நிலவு தேய்வது போல் தோன்றும். இதுவே தேய்மதி என்று அழைக்கப்படுகிறது. பிறகு ஒளி முற்றிலும் குறைந்து மீண்டும் புதுநிலவு வரும்.
# விக்கிப்பீடியா:Statistics/weekly/11-Nov-2018
| 223 | 106.66.136.103 | 0 | 1 | 0 | 0 | 0 | 0 | 0 | 1 | 0 |  |
| 224 | 106.203.52.42 | 0 | 1 | 0 | 0 | 0 | 0 | 0 | 1 | 53 |  |
| 225 | Davey2010 | 0 | 1 | 0 | 0 | 0 | 0 | 0 | 1 | 1 |  |
| 226 | 42.111.145.54 | 0 | 1 | 0 | 0 | 0 | 0 | 0 | 1 | 18 |  |
| 227 | 2405:204:728C:9865:498A:D704:B064:F782 | 0 | 1 | 0 | 0 | 0 | 0 | 0 | 1 | 242 |  |
| 228 | 117.219.207.74 | 0 | 0 | 0 | 0 | 0 | 0 | 1 | 1 | 0 |  |
| 229 | 2405:204:7444:426C:C63A:6475:1581:52EF | 0 | 1 | 0 | 0 | 0 | 0 | 0 | 1 | 3 |  |
| 230 | Siddiqsazzad001 | 0 | 0 | 0 | 1 | 0 | 0 | 0 | 1 | 0 |  |
| 231 | Piorajasekar | 0 | 0 | 0 | 1 | 0 | 0 | 0 | 1 | 0 | } |
# இந்தோசீனைட்டு

**இந்தோசீனைட்டு** *(Indochinite)* என்பது இயற்கையாகத் தோன்றிய ஒரு வகையான தெளிவற்ற கண்ணாடி போன்ற பாறை வகையாகும். பூமியின் மேல் வளிமண்டலத்தில் ஏற்பட்ட விண்கற்களின் தாக்கத்தால் டெக்டைட்டுகள் எனப்படும் இக்கண்ணாடி போன்ற பாறைகள் வெளியேற்றப்பட்டு பின்னர் குளிர்ந்து தனித்த கண்ணாடிப் பாறையாக உருவாகியிருக்கும் எனக் கருதப்படுகிறது. ஐரோப்பாவிலுள்ள மோல்டாவைட்டு கண்ணாடிப் பாறைகளின் பச்சை நிறத்திலிருந்து மாறுபட்டு இந்தோசீனைட்டு வகைக் கண்ணாடிப் பாறைகள் அடர் கருப்பு நிறத்தில் காணப்படுகின்றன. மாக்மா நெருப்புக் குழம்பு திண்மமாக இறுகி 7,00,000 ஆண்டுகள் ஆகியிருக்கலாம் என இப்பாறையின் வயது கணக்கிடப்பட்டுள்ளது. . ஆத்திரேலியா, மைக்குரோனீசியாவின் பசிபிக் பெருங்கடல் பகுதியில் இடம்பெற்றுள்ள நூற்றுக்கும் மேற்பட்ட சிறு தீவுகளுக்கு தெற்கிலும் வடக்கிலுமிருந்து நகர்ந்துவந்து இந்தோசீன தீபகற்பப் பகுதியில் காணப்பட்டதால் இப்பாறை வகைக்கு இந்தோசீனைட்டு என்ற பெயர் வைக்கப்பட்டுள்ளது. முவோங்கு-நோங்கு வகை கண்னாடிப்பாறையே மிகப்பெரிய இண்டோசீனைட்டு பாறையாகும். அடுக்கடுக்காக காணப்படும் இப்பாறை 29.0 கிலோகிராம் நிறையைக் கொண்டதாக உள்ளது.
# ஆசியாவில் சமயம்

பரப்பளவில் பெரியதும் அதிக மக்கட்தொகையைக் கொண்டதுமான **ஆசியக்கண்டத்தில்** பல்வேறு **மதங்கள்** பின்பற்றப்பட்டு வருகிறது. இந்து மதம், பௌத்தம், சமணம், சீக்கிய மதம், இசுலாம், கிறித்தவம், சிந்த்தோயிசம், தாவோயிசம் முதலான பல மதங்கள் ஆசியாவில் தான் தோன்றி வளர்ந்தன.
# ஆசியாவில் சமயம்

## தர்ம மதங்கள்

### இந்து மதம்

இந்து மதம் ஆசியக் கண்டத்தின் இரண்டாவது பெரிய மதமும் பழமையானதும் ஆகும். 100 கோடிக்கும் மேற்பட்டோர் இம்மதத்தினைப் பின்பற்றுகின்றனர். மக்கட்தொகை அடிப்படையில் இந்தியா, நேபாளம், பாலித் தீவு ஆகியவற்றில் இதுவே பெரிய மதம். பூட்டான், இந்தோனேசியா, மலேசியா, சிங்கப்பூர், இலங்கை முதலிய நாடுகளில் குறிப்பிடத்தக்க எண்ணிக்கையில் இந்துக்கள் வாழ்கின்றனர்.
# ஆசியாவில் சமயம்

## தர்ம மதங்கள்

### சமணம்

சமண மதம் ஒரு இந்திய மதமாகும். சமணர்கள் பெரும்பாலும் இந்தியாவில் வாழ்ந்தாலும் உலகின் பல பகுதிகளிலும் காணப்படுகின்றனர். இந்தியாவின் அரசியல், பொருளாதார, அறப் பண்புகளில் சமண மதத்தின் தாக்கம் குறிப்பிடத் தகுந்தது. இந்தியாவில் உள்ள மதங்களுள் அதிகம் கல்வியறிவு பெற்றவர்கள் சமணர்களே. சமண நூலகங்கள் இந்தியாவின் பழைமையான நூலகங்களாகத் திகழ்கின்றன. வர்த்தமான மகாவீரரின் போதனைகளே இம்மதத்தின் வழிகாட்டுநெறிகளாக உள்ளன.
# ஆசியாவில் சமயம்

## தர்ம மதங்கள்

### பௌத்தம்

பௌத்தம் உலகின் நான்காவது பெரிய மதமும் ஆசியாவின் மூன்றாவது பெரிய மதமும் ஆகும். சித்தார்த்த கௌதமரால் தொடங்கப்பட்ட மதம். ஆசிய மக்களில் 12% பேர் இதனைப் பின்பற்றுகின்றனர். பூட்டான், பர்மா, கம்போடியா, தாய்லாந்து, இலங்கை, திபெத், மங்கோலியா ஆகிய பகுதிகளில் இதுவே பெரும்பான்மையான மதம். சீனா, தைவான், வட கொரியா, தென் கொரியா, சிங்கப்பூர், வியட்நாம் முதலிய நாடுகளில் குறிப்பிடத்தக்க எண்ணிக்கையில் புத்த மதத்தினர் வாழ்கின்றனர்.
# ஆசியாவில் சமயம்

## தர்ம மதங்கள்

### சீக்கியம்

சீக்கிய மதம் உலகின் ஐந்தாவது பெரிய மதமாக விளங்குகிறது. ஏறத்தாழ மூன்று கோடி மக்கள் இச்சமயத்தைப் பின்பற்றுகின்றனர். இது குரு நானக் அவர்களால் 1500களில் தோற்றுவிக்கப்பட்டது. இது இந்தியத் துணைக்கண்டத்தின் வடக்குப் பகுதியிலுள்ள பஞ்சாப் பகுதியில் தோன்றியது. சீக்கியர் என்ற பெயர் மாணவன் (சீக்) என்னும் பொருள் தரும் சமஸ்கிருதச் சொல்லில் இருந்து தோன்றியது. இந்தியாவின் நான்காவது பெரிய மதமான இதனைப் பின்பற்றுவோரின் எண்ணிக்கை இந்திய மக்கட்தொகையில் 2% ஆகும். சீக்கியர்கள் இந்தியாவினைத் தவிர பர்மா, மலேசியா, பிலிப்பைன்சு, பாக்கித்தான், ஆப்கானித்தான், சிங்கப்பூர், இந்தோனேசியா முதலான நாடுகளிலும் வாழ்கின்றனர்.
# ஆசியாவில் சமயம்

## இரானிய மதங்கள்

பார்சி
பார்சிய மதம் பாரசீகம் ஆகிய தற்பொழுதய ஈரானில் தோன்றிய மதம் . சாருஸ்டிரா என்பவரால் தோற்றுவிக்க பட்ட இந்த மதம் இஸ்லாமிய மதம் பாரசீகத்தில் பரவுதலுக்கு முன்பு பாரசீகற்கள் பின்பற்றிய சமயமாகும் .
# ஆசியாவில் சமயம்

## ஆபிரகாமிய மதங்கள்

### இசுலாம்

ஆசியாவின் மிகப்பெரிய சமயம் இதுவே. ஏறத்தாழ 1.1 பில்லியன் மக்கள் இதனைப் பின்பற்றுகின்றனர். பங்களாதேசம், இந்தோனேசியா, மலேசியா, பாக்கித்தான், ஆப்கானித்தான், ஈரான், ஈராக் முதலிய 27 ஆசிய நாடுகளில் இசுலாம் பெரும்பான்மை மதமாக இருக்கிறது.
# தகார் மாகாணம்

## வரலாறு

16ஆம் நூற்றாண்டின் துவக்கத்திலிருந்து 18ஆம் நூற்றாண்டின் இடைக் காலம்வரை, இந்த மாகாணத்தை புகாரின் கான்னேட்டுகள் ஆண்டனர்.  
1750ஆம் ஆண்டில் ஒரு நட்பு உடன்படிக்கை ஏற்பட்டு அதனால் இப்பகுதியானது புகாராவின் முராத் பெக் என்பவரால் அகமது ஷா துரானிக்கு வழங்கப்பட்டது. அதன்பிறகு இப்பகுதி துராணியப் பேரரிசின் ஒரு பகுதியாக ஆனது. துராணியர்களைத் தொடர்ந்து இப்பகுதியானது பராக்ச்சாய் வம்சத்தால் ஆளப்பட்டது. 19 மற்றும் 20ஆம் நூற்றாண்டுகளில் நடந்த மூன்று ஆங்கிலோ-ஆப்கானிய போர்களின்போது இப்பகுதி பிரித்தானியரால் தாக்கப்படவில்லை.  
1964 ஆம் ஆண்டில் அப்போதைய குவாட்டகன் மாகாணமானது தகார், பக்லான், குண்டூஸ் என மூன்று மாகாணங்களாக பிரிக்கப்பட்டபோது, இந்த மாகாணம் உருவானது. 1980 களில் ஆப்கான் சோவியத் போர் நடந்தபோது, இந்த பகுதியானது புர்கானுத்தீன் ரப்பானி மற்றும் அஹமத் ஷா மசூத் ஆகியவற்றின் செல்வாக்கின் கீழ் வந்தது. இது 1990களில் வடக்குக் கூட்டணியின் கட்டுப்பட்டுக்கு கொண்டுவரப்பட்டது. பின்னர் இப்பகுதியானது வடக்கு கூட்டணி மற்றும் தலிபான் படைகள் இடையேயான சில சண்டைகளைப் பார்த்தது. 2001 செப்டம்பர் 9 அன்று முஜாஹிதீன் தளபதி அஹமது ஷா மசூத்தை அல் காயிதா முகவர்கள் என சந்தேகப்படுபவர்களால் படுகொலை செய்யப்பட்ட இடமாக தகார் புகழ் பெற்றுள்ளது.
# தகார் மாகாணம்

## வரலாறு

### 2015 நிலநடுக்கம்

2015 அக்டோபர் 26 அன்று இந்து குஷ் பகுதியான வடக்கு ஆப்கானித்தானில் 7.5 எம்டபிள்யூ அளவுகோலில் கடுமையான நில நடுக்கம் ஏற்பட்டது. இந்த நிலநடுக்கத்தால் சுமார் 30,000 வீடுகள் இடிந்து, நூற்றுக்கணக்கானவர்கள் இறந்தனர், 1,700க்கும் மேற்பட்டவர்கள் காயமுற்றனர்.
# தகார் மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் அப்துல் ஜபார் தக்வா ஆவார். ஆப்கானிய எல்லைக் காவல்படையானது (ஏபிபீ) அண்டை நாடான தஜிகிஸ்தான் எல்லைப் பகுதியைக் கண்காணிக்கிறது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) கையாள்கின்றது. ஆப்கானிய எல்லை பொலிசு மற்றும் ஆப்கானிய தேசிய பொலிசு போன்றவற்றை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.
# தகார் மாகாணம்

## மக்கள்வகைப்பாடு

மாகாணத்தின் மக்கள் தொகை சுமார் 933,700 ஆகும். இது பெரும்பாலும் பழங்குடி மற்றும் கிராமப்புற மக்களைக் கொண்ட மாகாணமாகும். தகார் மாகாணத்தின் பெரும்பான்மையான மக்களாக தாஜிக்ஸ் மக்கள் 60% உள்ளனர். மற்றும் உஸ்பெக்ஸ் 35% உள்ளனர். மீதமுள்ளவர்கள் பஷ்தூன் மக்கள், கசாரா மக்கள், பாபாய் மக்கள், கோ மக்கள், துர்க்மேன் மக்கள் ஆகிய இனத்தவராவர்.
# கரிரி மொழி

**கரிரி மொழி** (Kariri Language) என்பது பொதுவாக ஒரு பேச்சு மொழி எனக் கருதப்படுகின்றது. இம்மொழி முன்னர் பிரேசிலின் கரிரி மக்கள் பேசிய, அழிந்துபோன மொழிகளில் ஒன்றாகும்.  
இது 20 ஆம் நூற்றாண்டின் மத்தியில் வரை பேசப்பட்டது. 4,000 கரிரி இன மக்கள் இப்போது போர்த்துகீசியம் மொழியை பேச்சு மொழியாக கொண்டுள்ளனர். ஒரு சில பொதுவான சொற்றொடர்களை மற்றும் மருத்துவ தாவரங்களின் பெயர்களை பயன்படுத்துகின்றனர்.
# பெனி சமவெளி

பெனி புல்தரை சமவெளி அல்லது மாக்ஸோஸ் சமவெளி வடக்கு பொலிவியாவின் வெப்பமண்டல சவன்னா சுற்றுச்சூழல் ஆகும்.  
பெனி புல்தரை சமவெளி வட பொலிவியாவின் தாழ்நிலங்களில் 126,100 சதுர கிலோமீட்டர் (48,700 சதுர மைல்) பரப்பளவை உள்ளடக்கியது. மேலும் அண்டை நாடுகளான பிரேசில் மற்றும் பெருவில் சிறிய பகுதிகளை உள்ளடக்கியது.
# தெற்கு கூம்பு

**தெற்கு கூம்பு** என்பது தென் அமெரிக்கா கண்டத்தின் தெற்கு பகுதி ஆகும். இது மகர ரேகை பகுதியை சுற்றிய தென் அமெரிக்கா நாடுகளை உள்ளடக்கியது.  
பாரம்பரியமாக இப் பகுதி அர்ஜென்டீனா, சிலி மற்றும் உருகுவே ஆகிய தென் அமெரிக்க நாடுகளை உள்ளடக்கியது. மேற்கே பசிபிக் பெருங்கடலாலும், கிழக்கே அட்லாண்டிக் கடலாலும் சூழப்பட்டு உள்ளது. தெற்கில் பசிபிக் மற்றும் அட்லாண்டிக் கடல்களுக்கு இடையே உள்ள சந்திப்பில் அமைந்த இது அண்டார்க்டிக்காவிற்கு மிக அருகில் உள்ள கண்டப்பகுதி பகுதி ஆகும். சமூக, பொருளாதார மற்றும் அரசியல் புவியியல் அடிப்படையில், தெற்கு கூம்பு அர்ஜென்டீனா, சிலி, உருகுவே மற்றும் சில நேரங்களில் தெற்கு மற்றும் தென்கிழக்கு (சாவ் பாலோ) பிரேசில் பகுதியையும் உள்ளடக்கியது. அதன் பரந்த வரையறையில் தெற்கு கூம்பு தெற்கு பொலிவியா மற்றும் தெற்கு பராகுவே பகுதிகளையும் உள்ளடக்கியது(பொதுவான வரலாறு மற்றும் புவியியல் ஆகியவற்றின் காரணமாக).
# அல்மகிரா கடல்

அல்மகிரா கடல் (ஆங்கிலம்: *Halmahera Sea*; இந்தோனேசியம்: *Laut Halmahera*) என்பது ஆஸ்திரேலிய மத்திய நிலக்கடல் பகுதிக்கு *Australasian Mediterranean Sea* கிழக்கே அமைந்துள்ள ஒரு சிறு கடல்; மற்றும் இந்தோனேசிய கடற்பகுதியில் ஒரு நீர்ப்பகுதியாகும்.  
இந்தக் கடல் 1° தெற்கு ரேகை; மற்றும் 129° கிழக்கு புவிக்கோட்டில் மையம் கொண்டுள்ளது. வடக்கே பசிபிக் பெருங்கடல், மேற்கே அல்மகிரா, கிழக்கே வைகியோ மற்றும் மேற்கு பப்புவா மற்றும் தெற்கே செராம் கடல் ஆகியவை எல்லைகளாக உள்ளன.
# அல்மகிரா கடல்

## பொது

அல்மகிரா கடல் ஏறக்குறைய 95,000 சகிமீ (59,000 சதுர மைல்கள்) பரப்பளவைக் கொண்டுள்ளது. இதன் நிலப்பரப்பு பல தனித்தனி படுகைகள் மற்றும் முகடுகளைக் கொண்டுள்ளது. அவற்றுள் முக்கியமானது அல்மகிரா படுகை; இதன் ஆழம் 2039 மீ. ஆகும்.  
பன்னாட்டு நீரியல் வரைபட அமைப்பு *(International Hydrographic Organization)* (IHO) அல்மகிரா கடலை, கிழக்கு இந்திய தீவுக்கூட்டத்தின் *(East Indian Archipelago)* நீர்நிலைகளில் ஒன்றாக வரையறுக்கிறது.
# போர்நிறுத்த நினைவுநாள்

**போர்நிறுத்த நினைவுநாள்** (*Armistice Day*) என்பது முதலாம் உலகப்போரில், செருமனிக்கும், அதற்கு எதிரான கூட்டுப் படைகளுக்குமிடையில் (:en:Allies of World War I) போர்நிறுத்தத்தை ஏற்படுத்துவதற்காகக் கைச்சாத்திடப்பட்ட நிகழ்வை நினைவுகூரும் ஒரு நாளாகும். இந்தப் போர் நிறுத்த ஒப்பந்தம் 1918 ஆம் ஆண்டு, நவம்பர் மாதம் 11 ஆம் நாள் காலை 5:45 மணிக்கு, பிரான்சில் வைத்துக் கைச்சாத்திடப்பட்டு, அன்று பகல் 11:00 மணிக்கு செயற்பாட்டுக்கு வந்தது. அதனால் இதனை 11.11.11 என்ற குறியீட்டால் அழைப்பர். இந்த நாளின் நூறாண்டு நிறைவுற்றதை முன்னிட்டு, நூற்றாண்டு நினைவுநாள் 11 நவம்பர் 2018 இல் உலகம் முழுவதும் கொண்டாடப்பட்டது.
# போர்நிறுத்த நினைவுநாள்

## பொருள்

Armistice என்று ஆங்கிலத்தில் அழைக்கப்படுகின்ற போர் நிறுத்த ஒப்பந்த நிகழ்வினை "Eleventh hour of the eleventh day of the eleventh month" என்றும், 11.11.11 என்றும் குறிப்பிடுவர். Armistice என்ற சொல்லுக்கு "தற்போதைய போர் நிறுத்தம், போர் ஓய்வு, போர் நிறுத்த நாள், 1918 முதல் ஆண்டுதோறும் முதலாவது உலகப்போர் நிறுத்தம் கொண்டாடப்பட்டு வரும் நாள் (நவம்பர் 11)" என்று அகராதி கூறுகிறது..
# போர்நிறுத்த நினைவுநாள்

## பெயர் சூட்டல்

முதல் உலகப்போர் நிறைவுற்றபோது இங்கிலாந்து மற்றும் வேல்சில் 1,634 குழந்தைகளுக்கு போர் தொடர்பான, போர் நடைபெற்ற இடங்கள் தொடர்பான பெயர்கள் சூட்டப்பட்டன. அவை வெர்டன் (Verdun, பிரான்சில் உள்ள ஒரு இடம்), கிட்சனர் (Kitchener) மற்றும் ஹைக் (Haig), ஐக்கிய இராச்சியத்தில் அமைக்கப்பட்ட பிரித்தானிய படையின் பெயர் கிட்சனர் படை), வெற்றி (Victory), அமைதி (Peace), 11 நவம்பர் 1918 அன்றோ, அந்நாளிலிருந்து ஒரு வாரத்திற்குள்ளோ பிறந்த குழந்தைகளுக்கு ஆர்மிஸ்டைஸ் (Armistice), பச்சென்டாலே (Passchendaele, பெல்ஜியத்தில் உள்ள இடம்), சோமே (Somme, பிரான்சில் உள்ள சோமே ஆறு அருகில்), ஒய்பிரஸ் (Ypres, பெல்ஜியத்தில் ஒரு இடம் ஒய்பிரஸ்), ஏமியன்ஸ் (Amiens, பிரான்ஸில் உள்ள ஏமியன்ஸ்) என்றவாறு அமையும்.
# போர்நிறுத்த நினைவுநாள்

## இந்தியாவின் பங்களிப்பு

போரில் கலந்துகொண்ட பெரும்பாலும் கல்வியறிவற்ற, வட இந்தியாவைச் சேர்ந்த 1.5 மில்லியனுக்கு மேற்பட்ட இந்திய வீரர்களின் பங்களிப்பு என்பதானது முதல் உலகப்போரின் மறக்கப்பட்ட குரலாகவே தெரிகிறது. 1914 முதல் 1918 வரை நடைபெற்ற இப்போரில் பிரிட்டிஷாருடன் இணைந்து அதிக எண்ணிக்கையிலான இந்தியர்கள் போரிட்டனர். ஆஸ்திரேலியா, நியூசிலாந்து, கனடா, தென் ஆப்பிரிக்கப் படைகளின் கூட்டு எண்ணிக்கையை விட அவர்களின் எண்ணிக்கை அதிகமாக இருந்தது. ஐரோப்பா, ஆப்பிரிக்கா மற்றும் மத்திய கிழக்கு நாடுகளில் 34,000க்கும் மேற்பட்ட இந்திய வீரர்கள் தம் இன்னுயிரை ஈந்தனர். ஆனால் அவர்களின் பங்களிப்பு வரலாற்றிலிருந்து மறைக்கப்பட்டுள்ளது. போரின்போது பிரிட்டிஷாரின் பதுங்குகுழிகளை மீட்கும் முயற்சியில் ஈடுபட்டு போரிட்டு காயமடைந்த டர்வான் சிங் நேகி என்ற இந்திய வீரர் விக்டோரியா கிராஸ் விருதை முதன்முதலில் பெற்ற பெருமையுடையவர். அவரைப் போன்ற வீரர்களின் பங்களிப்பு இல்லாமல் இருந்திருந்தால் போரில் தோற்றிருக்க வாய்ப்புண்டு. போரில் பங்குபெற்ற இந்திய வீரர்களில் 74,000க்கும் மேற்பட்டோர் போர்க்களத்திலிருந்து திரும்பவேயில்லை. இந்திய வீரர்களின் தியாகத்தினை நினைவுகூறும் வகையில் அவர்களுடைய வீரச் செயல்களுக்காக 12 மிக உயர்ந்த விருதுகள் உள்பட 13,000 பதக்கங்கள் இந்திய வீரர்களுக்கு வழங்கப்பட்டுள்ளன.
# போர்நிறுத்த நினைவுநாள்

## நூற்றாண்டு நினைவு நிகழ்வுகள்

- 1970களில் பதியப்பட்ட, இந்திய வீரர்களின் சுமார் 1,000 பக்கங்கள் அடங்கிய பேட்டியின் கையெழுத்துப்படிகள் பிரித்தானிய நூலகத்திற்கு அளிக்கப்பட்டுள்ளன.
- முதலாம் உலகப்போரை முடிவுக்கு கொண்டு வருவது தொடர்பான பேச்சு வார்த்தை, பாரீஸ் நகரில் ஒரு சொகுசு ரெயிலில் நடைபெற்றதை நினைவுகூரும் விதமாக உலகப்போர் நிறைவு 100 ஆண்டு நினைவு தினம் சிறப்பாக நடத்தப்பட்டது. இந்திய ராணுவ வீரர்களின் பங்களிப்பினை நினைவுகூறும் வகையில் பிரான்சில் முதலாம் உலகப்போர் நினைவுச்சின்னம் பாரிசிலிருந்து 200 கிமீ தொலைவில் உள்ள வில்லர்ஸ் கில்ஸ் என்னுமிடத்தில் திறந்துவைக்கப்பட்டது. சர்வதேச அளவில் இச்சின்னத்திற்கு அங்கீகாரம் கிடைத்துள்ளது.
- ஹாங்காங்கில் நூற்றுக்கணக்கான மக்கள் போர் நினைவுச்சின்னத்தில் இரு நிமிட அமைதி காத்து போர் வீரர்களை நினைவுகூர்ந்தனர்.
- ஆஸ்திரேலியாவில் கான்பெர்ராவில் உள்ள போர் நினைவு சின்னத்தில் மறைந்த வீரர்களுக்கு அஞ்சலி செலுத்தப்பட்டது. அடெலெய்டில் விமானம் மூலம் காகிதத்தால் செய்யப்பட்ட சிவப்பு நிற பாப்பி மலர்கள் தூவப்பட்டன.
- மியான்மரில் நினைவு நிகழ்வு நடத்தப்பெற்றது.
# வர்தகு மாகாணம்

## நிலவியல்

வாடக் மாகாணமானது ஆப்கானிஸ்தானின் நடு மற்றும் கிழக்குப் பகுதியில் அமைந்துள்ளது. இதன் வடகிழக்குப் பகுதியில் பர்வனா மாகணமும், கிழக்கே காபுல் மாகாணம் லோகார் மாகாணம், தெற்கே கஜினி மாகாணம், மேற்கில் பாமியான் மாகாணம் போன்றவை உள்ளன. வாடக் மாகாணத்தின் தலைநகரமான மைதான் ஷார் நகரானது காபூலில் இருந்து சுமார் 35 கி.மீ. தொலைவில் உள்ளது. வாடக் மாகாணத்தின் பரப்பளவு 9,934&nbsp;கி.மீ.<sup>2 </sup> ஆகும். பெரும்பாலான மக்கள் கிராமப்புற பகுதிகளில் வாழ்கின்றனர். காபூல்-காந்தார நெடுஞ்சாலையில் மிகவும் அதிக மக்கள் வசிக்கும் பகுதிகள் உள்ளன. மாகாணத்தின் மீதமுள்ள பகுதிகளானது மக்களடர்த்தி குறைந்த பகுதியாகும். மாகாணத்தில் புகழ்பெற்ற கணவாய்களாக யுனை கணவாய், ஹஜிகாக் கணவாய் போன்றவை உள்ளன.
# வர்தகு மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் முகம்மது ஹலிம் ஃபிடாய் ஆவார். இவருக்கு முன்னதாக அப்துல்ஜப்பார் நயீமி என்பவர் இருந்தார். மாகாணத்தின் தலைநகரமாக மைதான் ஷார் நகரம் செயல்படுகிறது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) உடன் ஆப்கானிய தேசிய காவல்துறை (ஏஎன்பி) ஆகிய கையாள்கின்றன. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.
# வர்தகு மாகாணம்

## கல்வி

வாடக் மாகாணத்தில் ஒட்டுமொத்த எழுத்தறிவு விகிதம் 25% ஆகும். மாகாணத்தில் சுமார் 251 துவக்க மற்றும் மேல்நிலை பள்ளிகள் உள்ளன. இப்பளிகளில் 105,358 மாணவர்கள் பயில்கின்றனர். இப்பள்ளிகளில் 2909 ஆசிரியர்கள் கற்பிக்கும் பணியில் ஈடுபட்டு வருகின்றனர்.
# வர்தகு மாகாணம்

## மக்கள்வைப்பாடு

2013 ஆண்டின்படி மாகாணத்தின் மக்கள் தொகை சுமார் 567,600 ஆகும். இது பெரும்பாலும் பழங்குடி மற்றும் கிராமப்புற மக்களைக் கொண்ட மாகாணமாகும். இன்ஸ்டிடியூட் ஃபார் தி ஸ்டடி ஆஃப் வார் நிறுவனத்தின் ஆய்வின்படி மொத்த மக்கள் தொகையில் 70 சதவிகிதம் பஷ்தூன் மக்கள், கசாரா மக்கள், தாஜிக் இன மக்கள் உள்ளனர். மாகாணத்தின் வட மாவட்டங்களில் தாஜிக் மக்கள் முதன்மையாக வாழ்கின்றனர், அதே சமயம் கசாரா மக்கள் மாகாணத்தின் மேற்குப் பகுதியில் வசிக்கின்றனர். மேதியன் வார்டுக் என்னும் சியா இஸ்லாம்களைப் பின்பற்றும் பழங்குடியின மக்கள் சிறிய எண்ணிக்கையில் குய்ஸில்பாஷ் பகுதியில் வாழ்கின்றனர். பஷ்டூன் பழங்குடியினரில் குல்சாய் (ஹொடாக் மற்றும் கரோடி வம்சங்கள்) மற்றும் வார்டுக் ஆகிய மக்கள் வாழ்கின்றனர்.
# எருக்கலம்பிட்டி

**எருக்கலம்பிட்டி** (*Erukkalampiddy*) என்பது இலங்கையின் வட மாகாணத்தில் மன்னார் மாவட்டத்தில் அமைந்துள்ள சிறிய கரையோர நகரமாகும். மன்னார் தீவில் அமைந்துள்ள இந்த ஊரில் ஒரு தபால் கந்தோரும் மீன் சந்தையும் அமைந்துள்ளது. மன்னாரில் இலிருந்து வடமேற்கே ஏ14 பாதை எருக்கலம்பிட்டி ஊடாக செல்கிறது.  
கிட்டத்தட்ட 10,000 மக்கள் வசிக்கும் இப்பிரதேசம் 5 கிராம சேவகர் பிரிவுகளைக் கொண்டுள்ளதுடன், 100% முஸ்லிம்கள் வசிக்கின்றனர். தமிழ் இவர்களது முக்கிய மொழியாகும். இங்கு மிகப் பழைமையான காட்டு பாவா ஜும்மா மஸ்ஜித் அமைந்துள்ளது. ஆரம்பகாலத்தில் அரேபியர்கள் மற்றும் தென்னிந்திய முசுலிம்களின் தொடர்பு இக்கிராமத்திற்கு இருந்துள்ளதால் அவர்களின் வழித்தோன்றல்கள் எருக்கலம்பிட்டியானது அன்று தொடக்கம் இலங்கையின் அறியப்பட்ட ஒரு பிரதேசமாக இருந்து வந்திருக்கின்றது. அத்துடன் அக்காலத்தில் மார்க்க அறிஞர்களும், இறை நேசர்களும் இந்த ஊரிற்கு வந்து சென்றதுடன், கிராமத்தில் அவர்களது ஸியாரங்கள் (தர்காக்கள்) பல காணப்படுகின்றன.  
பல வளங்கள் கொண்ட எருக்கலம்பிட்டியில் வேளாண்மை, முத்துக் குளித்தல், சங்கு குளித்தல் உள்ளிட்ட பல தொழில்களை மக்கள் செய்து வருகின்றனர்.
# எருக்கலம்பிட்டி

## பாடசாலைகள்

- எருக்கலம்பிட்டி மத்திய கல்லூரி
- எருக்கலம்பிட்டி முஸ்லிம் மகளிர் கல்லூரி
# மெஹதி ஹசன்

**மெஹதி ஹசன் மிராஸ் (**Mehedy Hasan Miraz (பிறப்பு:25 அக்டோபர்,1997) வங்காளதேசத் துடுப்பாட்ட அணியின் துடுப்பாட்டக்காரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். இவர் ஒரு சகலத் துறையர் ஆவார்.வ்லது கை மட்டையாளரான இவர் வலது கை புறத்திருப்பப் பந்து வீச்சாளரும் ஆவார்.
# மெஹதி ஹசன்

## ஆரம்பகால வாழ்க்கை

மிராஸ் பரிசல் எனும் இடத்தில் பிறந்தார். தனது இளம்வயதிலேயே தனது குடும்பத்தினருடன் குல்னாவிற்கு இடம்பெயர்ந்தார். குல்னா நகரில் உள்ள கலிஸ்பூர் இடத்தில் வளர்ந்து வந்தார். எட்டாவது வயது முதல் துடுப்பாட்டம் விளையாடி வருகிறார். கசிப்பூர் துடுப்பாட்ட அகாதமியில் இவர் பயிற்சி பெற்றார். பதினான்கு வயதிற்கு உட்பட்டோருக்கான தேசிய அணியில் இவருக்கு இடம் கிடைத்தது. அந்தத் தொடரில் அரையிறுதி வரை சென்றனர். ஆனால் மேற்கிந்தியத்தீவுகள் துடுப்பாட்ட அணியிடம் தோல்வியடைந்தனர். 3 ஆவது இடத்திற்காக நடைபெற்ற போட்டியில் இலங்கை அணியினை 3 இலக்குகளால் வெற்றி பெற்றது. இந்தத் தொடரில் சிறப்பாக விளையாடி தொடர் நாயகன் விருது பெற்றார். விளையாடிய ஆறு போட்டிகளில் 242 ஓட்டங்கள் எடுத்து 12 இலக்குகளையும் வீழ்த்தினார்.
# மெஹதி ஹசன்

## சர்வதேச போட்டிகள்

### தேர்வுத் துடுப்பாட்டம்

19 வயதிற்குகு உட்பட்டோருக்கான உலகக் கிண்னத் தொடரில் சிறப்பாக விளையாடியதன் மூலம் தேர்வுத் தொடரில் தேர்வு செய்யப்பட்டார். அக்டோபர் 20, 2016 இல் இங்கிலாந்துத் துடுப்பாட்ட அணிக்கு எதிரான போட்டியில் இவர் அறிமுகமனார். வலதுகை புறத் திருப்ப பந்துவீச்சாளராக இருந்தபோதிலும் இவர் துவக்க வீரராக பந்துவீசினார். இங்கிலாந்து அணியின் அரிமுக வீரராக களம் இறங்கிய பென் டக்கட்டின் இலக்கினை இவர் வீழ்த்தினார். இவரின் அறிமுகப்போட்டியில் 5 இலக்கினை வீழ்த்தினார். இதன்மூலம் மிக இளம்வயதில் இந்தச் சாதனையைப் புரிந்த வங்காளதேச வீரர் மற்றும் சர்வதேச அளவில் ஏழாவது வீரர் எனும் சாதனையைப் படைத்தார். இரணடாவது போட்டியில் 5 இலக்கினை வீழ்த்தியதன் மூலம் முதல் இரு போட்டிகளில் மூன்று முறை ஐந்து இலக்குகளைக் கைப்பற்றினார். இந்தத் தொடரில் 19 இலக்குகளைக் கைப்பற்றி தொடர்நாயகன் விருதினைப் பெற்றார். இதன்மூலம் அறிமுகப்போட்டியில் தொடர் நாயகன் விருதினைப் பெறும் முதல் வங்காளதேச வீரர் மற்றும் சர்வதேச அளவில் ஒன்பதாவது வீரர் எனும் சாதனை படைத்தார்.
# மெஹதி ஹசன்

## சர்வதேச போட்டிகள்

### ஒருநாள் போட்டி

திசெம்பர், 2016 இல் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடருக்கான வங்காளதேசத் துடுப்பாட்ட அணியில் இவருக்கு இடம் கிடைத்தது. ஆனால் விளையாடும் அணியில் வாய்ப்பு கிடைக்கவில்லை. மார்ச், 2017 இல் இலங்கைத் துடுப்பாட்ட அணிக்கு எதிரான தொடரில் இடம் பெற்றார். மார்ச் 25, 2017 இல் ரன்கிரி தம்புலா அரங்கத்தில் நடைபெற்ற போட்டியில் அறிமுகமானார். குசல் மெண்டிசு இலக்கினை வீழ்த்தினார். இந்தப் போட்டியில் 10 ஒவர்கள் வீசி 43 இலக்குகளை விட்டுக்கொடுத்து 2 இலக்குகளை வீழ்த்தினார்.
# மெஹதி ஹசன்

## சர்வதேச போட்டிகள்

### பன்னாட்டு இருபது20

ஏப்ரல், 2017 இல் இலங்கைத் துடுப்பாட்ட அணிக்கு எதிரான பன்னாட்டு இருபது20 தொடரில் விளையாடும் வாய்ப்பினைப் பெற்றார். ஏப்ரல் 6, 2017 இல் தனது முதல் போட்டியில் விளையாடினார்.
# கெயூடா

**கெயூடா** *(Geuda)* என்பது குருந்தம் அல்லது நீலக்கல் போன்ற கனிமத்தின் ஒரு வடிவமாகும் கே-யூ-டா என இதை உச்சரிக்கிறார்கள். இலங்கையில் இக்கனிமம் பிரதானமாகக் கிடைக்கிறது. இலங்கையில் கிடைக்கும் இரத்தினக் கற்களில் சுமார் 70% -80% கற்கள் கெயூடா வகை கற்களாகும். ஒளிவீசும் உரூத்தைல் கனிமம் இடம்பெற்றுள்ள காரணத்தால் இக்கனிமம் பகுதியாக ஒளிபுகும் தன்மையையும் பால்போன்ற நிறத்தோற்றத்தையும் பெற்று பிற இரத்தினக் கற்களைப்போல இயற்கையாகவே சற்று மதிப்பு கூடுதலான கனிமமாகக் கருதப்படுகிறது.  
1970 ஆம் ஆண்டுகளில் கண்டுபிடிப்பிற்கு முன்னதாக கெயூடா கனிமம் பெரிய உருளைக் கலன்களில் சேமித்து வைக்கப்பட்டது அல்லது வீட்டு தோட்டங்களில் சரளைக்கற்களாகப் பயன்படுத்தப்பட்டது. சூரியவெப்பத்தால் கற்களின் நிறம் கடுமையான மாற்றங்களுக்கு உள்ளானது .
கெயூடா வகைகளில் சில வெப்பத்தால் பாதிக்கப்பட்டு நீல நிறமாக மாறுகின்றன. சில வகை கற்கள் ஆக்சிசனேற்றம் அடைந்து சிவப்பு நிறத்திற்கு மாறுகின்றன. கோவாங்கு புட்பராகம் ஆக்சிசனேற்றத்திற்குப் பின்னர் மஞ்சள் நீலக்கல்லாக நிறம் திரும்புகிறது. தோராயமாக 1800 பாகை செல்சியசு வெப்பநிலைக்கு கெயூடாவைச் சூடுபடுத்தும்போது இக்கல்லில் அலுமினியம் ஆக்சைடு அணிக்கோவை அமைப்பு மாறுதலுக்கு உள்ளாகிறது. இதைக் குளிர்விக்கும்போது மிக அதிக அளவில் நிறத்திலும் தெளிவிலும் மாற்றம் உண்டாகிறது.
# மோமினல் ஹாக்

**மோமினல் ஹாக் (Mominul Haque** (பிறப்பு: செப்டம்பர் 29, 1991) என்பவர் வங்காளதேசத் துடுப்பாட்ட அணியின் துடுப்பாட்டக்காரர் ஆவார்.இவர் தாக்கா மாகாணத்திற்காக விளையாடி வருகிறார். தேர்வுத் துடுப்பாட்டங்களில் வங்காளதேச துடுப்பாட்டக்காரர்களில் அதிக மட்டையாளர் சரசரியைக் கொண்டுள்ளார். தேர்வுத் துடுப்பாட்டப் போட்டிகளில் ஒரு ஆட்டத்தின் இரண்டு ஆட்டப் பகுதிகளிலும் நூறு (துடுப்பாட்டம்) ஓட்டங்கள் அடித்த முதல் வங்காளதேச வீரர் மற்றும் பதினொரு தேவுத் துடுப்பாட்டப் போட்டிகளில் தொடர்ச்சியாக 50 ஓட்டங்கள் எடுத்த வங்காளதேச வீரர் எனு சாதனை படைத்துள்ளார்.
# மோமினல் ஹாக்

## உள்ளூர்ப் போட்டிகள்

இவர் செல்ஹெட் ராயல்ஸ் அணிக்காக வங்காளதேச பிரீமியர் லீக் தொடர்களில் விளையாடி வருகிறார். 2008 -2009 ஆம்ம் ஆண்டுகளில் சிட்டகொங் மாகாண அளவில் நடைபெற்ற முதல் தரத் துடுப்பாட்டப் போட்டிகளில் அறிமுகமானார். இதன் முதல் ஆட்டப்பகுதியில் 22 ஓட்டங்களும் இரண்டாவது ஆட்டப் பகுதியில் ஆட்டமிழக்காமல் இரண்டு ஓட்டங்களும் எடுத்தார். மேலும் நான்கு ஓவர்கள் வீசினார். இந்தப் போட்டி சமனில் முடிந்தது.  
2012 ஆம் ஆண்டில் நடைபெற்ற வங்காளதேச பிரீமியர் லீக் தொடரில் குல்னா ராயல் பெங்கால்ஸ் அணிக்கு எதிரான போட்டியில் 28 பந்துகளில் இறுதிவரை ஆட்டமிழக்காமல் 53* ஓட்டங்கள் எடுத்து அணியினை 4 இலக்குகளால் வெற்றி பெறச் செய்தார். அந்தப் போட்டியில் ஆட்டநாயகன் விருதினைப் பெற்றார்.  
2013 -2014 ஆம் ஆண்டுகளில் நடைபெற்ற பட்டியல் அ துடுப்பாட்டப் போட்டியில் ரோசன் சில்வாவுடன் இணைந்து நான்காவது இணைக்கு 276 ஓட்டங்கள் எடுத்தார்.  
செப்டம்பர், 2015 ஆம் ஆண்டில் வங்காளதேச அணி இந்தியாவில் சுற்றுப் பயணம் செய்து விளையாடியது. அந்தத் தொடரில் வங்காளதேச அ அணியின் தலைவராக இவர் நியமனம் செய்யப்பட்டார்.  
2018-2019 ஆம் ஆண்டுகளில் நடைபெற உள்ள வங்காளதேச பிரீமியர் லீக் தொடரில் ராஜாசி கிங்ஸ் அணியின் சார்பாக விளையாட உள்ளார்.
# மோமினல் ஹாக்

## சர்வதேச போட்டிகள்

மார்ச் 8, 2013 இல் காலி பன்னாட்டு அரங்கத்தில் நடைபெற்ற இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அறிமுகப் போட்டியில் அரைசதம் அடித்தார். இதன் மூன்று ஆட்டப் பகுதிகளில் 156 ஓட்டங்கள் எடுத்தார். இவரின் சராசரி 52.00 ஆக இருந்தது. அதே ஆண்டில் சிட்டகொங்கில் நடைபெற்ற நியூசிலாந்து துடுப்பாட்ட அணிக்கு எதிரான் தேர்வுத் துடுப்பாட்டப் போட்டியில் 100 பந்துகளில் தனது முதல் நூறு ஓட்டங்களைப் பதிவு செய்தார். இரண்டாவது போட்டியிலும் இறுதிவரை ஆட்டமிழக்காமல் நூறு ஓட்டங்களை அடித்தார். இதன்மூலம் தமீம் இக்பாலுக்கு அடுத்தபடியாக் தொடர்ச்சியாக இரு நூறுகளை அடித்த இரண்டாவது வீரர் எனும் சாதனை படைத்தார்.  
வங்காளதேசத்தில் நடைபெற்ற போட்டியில் இலங்கைத் துடுப்பாட்ட அணிக்கு எதிரான மிகப்பெரிய தோல்விக்குப் பிறகு இரண்டாவது போட்டியில் மோமினல் நூறு அடித்து அணிக்கு உதவினார். இலங்கை அணி குமார் சங்கக்காராவின் மூன்று நூறுகளால் 587 ஓட்டங்கள் எடுத்தது. வங்காளதேச அணி 271 ஓட்டங்கள் எடுத்தது. இதிலும் மோமினல் நூறு ஓட்டங்கள் அடித்தார். சாக் அரங்கத்தில் இவர் அடித்த இரண்டாவது நூறு ஓட்டங்கள் இதுவாகும். இந்தப் போட்டி சமனில் முடிந்தது.  
ஏப்ரல், 2018 இல் வங்காளதேசத் துடுப்பாட்ட வாரியம் 10 துடுப்பாட்ட வீரர்களுக்கு சிறந்த வீரர்களுக்கான விருதினை வழங்கியது. மோமினலும் அதில் ஒருவர் ஆவார்.
# ஷபிபுல் இஸ்லாம்

**ஷபிபுலிஸ்லாம் (Shafiul Islam** (, பிறப்பு அக்டோபர் 6, 1989) வங்காளதேசத் துடுப்பாட்ட அணியின் துடுப்பாட்டக்காரர் ஆவார். வலதுகை வேகப் பந்துவீச்சாளரான இவர் ராஜாஹி மாகாண அணிக்காக 2006 ஆம் அண்டு முதல் விளையாடி வருகிறார்.
# ஷபிபுல் இஸ்லாம்

## உள்ளூர்ப்போட்டிகள்

வங்காளதேச துடுப்பாட்ட வாரியம் 2011 ஆம் ஆண்டு பெப்ரவரி மாதம் ஆறு அணிகள் கொண்ட வங்காளதேச பிரீமியர் லீக் தொடரினை நடத்தத் திட்டமிட்டது. அதற்கான வீரர்களை ஏலம் எடுக்கும் நிகழ்வு நடைபெற்றது. ஷபிபுல் குல்னா அணிக்காக 65,000 அமெரிக்க டாலர் மதிப்பில் ஒப்பந்தன் ஆனார்.அந்தத் தொடரில் ஏழு போட்டிகளில் 5 இலக்குகளை வீழ்த்தி அதிக இலக்குகளை வீழ்த்தியவர்கள் வரிசையில் நான்காவது இடம் பிடித்தார். அதே ஆண்டு ஏப்ரல் மாதம் இவர் இ தரத்தில் இருந்து ஆ தரத்திற்கு முன்னேறினார்.  
2017 -2018 ஆம் ஆண்டுகளில் நடைபெற்ற தாக்கா பிரீமியர் லீக் தொடரில் அக்ரனி வங்கி துடுப்பாட்ட சங்கம் சார்பாக விளையாடினார். அந்தத் தொடரில் 13 போட்டிகளில் 24 இலக்குகளை வீழ்த்தினார். இதன் மூலம் அந்தத் தொடரில் அதிக இலக்குகளை வீழ்த்தியவர்கள் பட்டியலில் முதலிடம் பிடித்தார்.
# ஷபிபுல் இஸ்லாம்

## சர்வதேச போட்டிகள்

சனவரி, 2010 இல் இந்தியா, இலங்கை மற்றும் வங்காளதேச அணிகளுக்கு இடையே நடந்த முத்தரப்பொ ஒருநாள் துடுப்பாட்டத் தொடரில் இவருக்கு விளையாட வாய்ப்பு கிடைத்தது. அந்தத் தொடரில் இதற்கு முன்பாக சர்வதேச போட்டிகளில் விளையாடாது தேர்வான ஒரே வங்காளதேச வீரர் எனும் பெருமை பெற்றார். ஆனால் உள்ளூர்ப் போட்டிகளில் சிறப்பான ஆட்டத் திறனை வெளிப்படுத்தியதற்காக இவருக்கு வாய்ப்பு கிடைத்தது.  
சனவரி 4, 2010 இல் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். ரூபெல் ஒசைனுடன் இணைந்து துவக்க ஓவர்களை வீசினார். 5 ஓவர்களை வீசி 39 ஓட்டஙளை விட்டுக் கொடுத்தார். குமார் சங்கக்காராவின் இலக்கினை வீழ்த்தினார். முதலிரண்டு ஒருநாள் போட்டிகளில் இலக்கினை வீழ்த்தியத்ன் மூலம் அதற்கு அடுத்த மாதம் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடருக்கான 14 பேர் கொண்ட வங்காளதேச அணியில் இவருக்கு இடம் கிடைத்தது. சனவரி 17 இல் முதல் தேர்வுத் துடுப்பாட்டப் போட்டியில் அறிமுகமானார். அந்தப் போட்டியில் சஹாதத் உசைனுடன் இணைந்து துவக்க ஓவர்களை வீசினார். இந்தப் போட்டியில் கவுதம் கம்பீரின் இலக்கினை வீழ்த்தினார். இந்தப் போட்டியில் 113 ஓட்டங்களில் இந்திய அணி வெற்றி பெற்றது.  
சூன் 2010 இல் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 90 ஓட்டங்களும் இங்கிலாந்துத் துடுப்பாட்ட அணிக்கு எதிரான போட்டியிலும் 90 ஓட்டங்களும் எடுத்தார். ஒருநாள் போட்டிகளில் அதிக ஓட்டங்களை விட்டுக் கொடுத்த வங்காளதேச பந்துவீச்சாளர்கள் வரிசையில் முதல் இரண்டு இடங்களில் இவர் உள்ளார்.  
2011 துடுப்பாட்ட உலகக்கோப்பையினை இந்தியா மற்றும் இலங்கையுடன் இணைந்து வங்காளதேச அணி நடத்தியது.ஷபிபுல் 15 பேர்கொண்ட உத்தேச அணியில் இடம் பிடித்தார். மார்ச், 11 இல் இங்கிலாந்து துடுப்பாட்ட அணிக்கு எதிரான போட்டியில் 9 ஆவது இணைக்கு 58 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியின் முடிவில் ரசிகர்கள் ஷபிபுல் வங்காள தேசத்தின் நாயகன் எனப் புகழ்ந்தனர். இந்தப் போட்டின் முடிவில் இம்ருல் கயஸ் ஆட்டநாயகனாகத் தேர்வானார். ஆனால் இந்த விருதிற்கு ஷபிபுல்லே தகுதியானவர் எனத் தெரிவித்தார். நெதர்லாந்திர்கு எதிரான போட்டியில் இவரின் பந்துவீச்சு மற்றும் மட்டையாட்டம் சிறப்பாக இருந்ததாக சகீப் அல் அசன் தெரிவித்தார்.
# விக்டர் ஞானப்பிரகாசம்

அருட்திரு விக்டர் ஞானப்பிரகாசம் (பிறப்பு 21-11-1940), பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபை அதிகாரத்துவத்தின் முதலாவது பிரதிநிதி ஆவார்.
# விக்டர் ஞானப்பிரகாசம்

## ஆரம்ப வாழ்க்கை மற்றும் கல்வி

இலங்கைத் தமிழர் குடும்பத்தில் யாழ்ப்பாணத்தில் பிறந்தார். அவர் களுத்துறையில் அமலமரித்தியாகிகள் சபையில் தனது சமயத் துறை புதுப் பயிற்சியாளர் காலத்தை 1959 ஆண்டு நிறைவு செய்தார். பின்னர் கண்டியில் இலங்கை அன்னை குருமடத்தில் தத்துவம் மற்றும் இறையியல் படிப்புகளை பயின்றார் (1960–1966).
# விக்டர் ஞானப்பிரகாசம்

## மதகுரு

1966 ஆம் ஆண்டு திசம்பர் திங்கள் 21 ஆம் நாள் ஞானப்பிரகாசம் அவர்கள் தமது மதகுருமாருக்கான உருதிமொழியை ஏற்றுக்கொண்டார். அவர் 1973 ஆம் ஆண்டில் இருந்து பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபையின் மதகுருவாகவும், உரிப்பினராகவும் இருந்து வந்தார்.
# சாபுல் மாகாணம்

**சாபுல்** (*Zabul* (பாரசீகம் மற்றும் ) என்பது ஆப்கானிஸ்தானில் உள்ள முப்பத்து நான்கு மாகாணங்களில் ஒன்று. இந்த மாகாணமானது நாட்டின் தெற்கில் உள்ளது. பெரும்பாலும் கிராமப்புறங்களைக் கொண்ட இந்த மாகாணத்தின் மொத்த மக்கள் தொகையானது 289,300 ஆகும். சாபுல் மாகாணமானது 1963ஆம் ஆண்டு அண்டை மாகாணமான காந்தகார மாவட்டத்தில் இருந்து பிரிந்து தனி மாகாணமாக உருவானது. வரலாற்று ரீதியாக, இது ஜாபலிஸ்தான் வட்டாரத்தின் ஒரு பகுதியாக இருந்தது. மாகாணத்தின் தலைநகராக கலாட் நகரம் உள்ளது.
# சாபுல் மாகாணம்

## நிலவியல்

சாபுல் மாகாணத்தின் எல்லைகளாக வடக்கில் ஒரூஸ்கான் மாகாணம் , மேற்கில் கந்தகார் மாகாணம் ,தெற்கில் கஜினி மாகாணம் , கிழக்கில் பாக்டிகா மாகாணம் மற்றும் சர்வதேச எல்லையான பாக்கித்தான் நாட்டின் பலூசிஸ்தானின் சோவ் மாவட்டம் உள்ளது. சில நேரங்களில் பாக்கித்தான் எல்லைக்குள் உள்ள பலுச்சிசுத்தானமானது சாபுல் மாகாணத்துக்கு உட்பட்ட பகுதியாக கருதப்படுகிறது.  
மாகாணமானது 17293 சதுர கிலோமீட்டர் பரப்பளவைக் கொண்டுள்ளது. இந்த மாகாணமானது ஐந்தில் இரண்டு பங்கு மலைப்பகுதி அல்லது அரை மலைப்பகுதி (41%) ஆகும். கால்பங்கு நிலத்துக்கு சற்று மிகுதியான பரப்பு (28%) சமவெளியாகும்.  
இந்த மாகாணத்தை சூழ்ந்ததாக நடு ஆப்கான் மலை வறண்ட மரக்காடுகள் உள்ளன. இந்த உலர் புதர் காடுகளில் பசுங்கொட்டை உள்ளிட்டவை விளைகின்றன. மாகாணத்தின் வடக்குப் பகுதியில் உயர்ந்த மலைப்பகுதியின் கோர்-ஹஜராஜத் அல்பைன் புல்வெளி மண்டலம் உள்ளது.
# சாபுல் மாகாணம்

## அரசியலும், நிர்வாகமும்

மாகாணத்தின் தற்போதைய ஆளுநர் பிஸ்மில்லாஹ் ஆப்கானல் ஆவார். மாகாணத்தின் தலைநகரமாக கலாட் நகரம் உள்ளது. மாகாணம் முழுவதுமான அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) மூலம் கையாளப்படுகிறது. சாபுல் மாகாணத்தை ஒட்டியுள்ள பாக்கித்தானின் பாலுச்சிஸ்தான் மாகாண எல்லைப் பகுதியை ஆப்கானிய தேசிய காவல்துறையின் (ஏஎன்பி) ஒரு பிரிவான ஆப்கானிய எல்லை பொலிசால் (ஏபிபீ) கண்காணிக்கப்பட்டு பாதுகாக்கப்படுகிறது. ஆப்கானிய எல்லை பொலிசு மற்றும் ஆப்கானிய தேசிய பொலிசு போன்றவற்றை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.  
மாகாணமானது தலிபான்களின் தாக்குதல்கள் மற்றும் அச்சுறுத்தல்கள்களுக்கு இடையில். குறிப்பாக என்.ஜி.ஓ.க்களின் ஆசிரியர்களைத் தக்க வைத்துக் கொண்டது.
# சாபுல் மாகாணம்

## போக்குவரத்து

2006 ஆம் ஆண்டு, மாகாணத்தில் முதல் தற்காலிக வானூர்தி இறங்குதளமானது கலாட்க்கு அருகே திறந்து வைக்கப்பட்டது. இது ஆப்கானிய தேசிய இராணுவத்தால் இயக்கப்படுகிறது. ஆனால் இதை வர்த்தக விமானங்கள் பயன்படுத்தவும் அனுமதிக்கப்படுகிறது. கலாட் மற்றும் காபூலுக்கு இடையே பிஆர்டி ஏர் விமானங்களை வாரம் இருமுறை இயக்க திட்டமிடப்பட்டது.  
காபூல் மற்றும் காந்தாரம் ஆகியவற்றை இணைக்கும் 1 என்ற எண்கொண்ட நெடுஞ்சாலையானது மாகாணத்தைக் கடந்து செல்கின்றது.  
2016 செப்டம்பர் 4 அன்று நடந்த ஒரு சாலை விபத்தில் குறைந்தது 38 பேர் இறந்தனர் மற்றும் 28 பேர் காயமடைந்தனர்.
# சாபுல் மாகாணம்

## நலவாழ்வு பராமரிப்பு

இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 0% என்ற விகிதத்தில் இருந்தது, இது 2011 ஆண்டு 23% என உயர்ந்துள்ளது.
திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 1 % என்ற எண்ணிக்கையில் இருந்து 2011 ஆண்டு 5 % என உயர்ந்தது.
# சாபுல் மாகாணம்

## கல்வி

மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 1% என்று இருந்தது. 2011 இல் இது 19% என உயர்ந்துள்ளது.
# சாபுல் மாகாணம்

## மக்கள்வகைப்பாடு

இனக்குழுக்கள்.]]  
மாகாணத்தின் மக்கள் தொகை சுமார் 289,300 என மதிப்பிடப்பட்டுள்ளது. இது பல இன மக்களைக் கொண்டதாகவும், பெரும்பாலும் கிராமப்புறமாகவும் உள்ளது. கடற்படை முதுநிலை பட்டப்படிப்பு பள்ளியின் ஆய்வின்படி, மாகாணமக்களில் பிரதானமாக பஷ்தூன் மக்கள் உள்ளனர். இவர்கள் சுமார் 2,500 தொலைதூர கிராமங்கள் முழுவதும் பரவி வாழ்கின்றனர்.  
பஷ்தூ மொழி இப்பகுதியில் ஆதிக்கம் செய்யும் மொழியாக உள்ளது. சாபுல் மாகாண மக்களில் மிகப்பெருமளவில் சுன்னி முஸ்லீம்கள் உள்ளனர். இந்த மாகாண மக்களின் முதன்மைப் பணியாக வேளாண்மை விவசாயம் மற்றும் கால்நடை வளர்ப்பு ஆகும்.
# இம்மானுவேல் நிக்கோலஸ்

**இம்மானுவேல் நிக்கோலஸ்** இலங்கையில் பிறந்த ஒரு இலங்கைத் தமிழர் ஆவார். இவர் 1939 ஆம் ஆண்டு ஜனவரி மாதம் 2 ஆம் நாள் பிறந்தார்.
# இம்மானுவேல் நிக்கோலஸ்

## பாக்கித்தானில்

நிக்கோலஸ் அவர்கள் பாக்கித்தானின்
பஞ்சாப் மாகாண முல்தான் பகுதியில் உள்ள கிருத்துவ மத போதனை பள்ளிக்கு தனது 27 ஆம் வயதில் இலங்கையில் இருந்து வந்தார். இது ஒரு கிருத்துவ மத போதக ஆங்கில மொழி வழி தனியார் பள்ளி ஆகும். இங்கு அவர் கணிதவியல் மற்றும் அறிவியல் பாடங்களை நடத்தி வந்தார். இவர் இங்கு 1968 ஆம் ஆண்டு வரை பனியாற்றிவந்தார். இவரின் மாணவர்களில் ஒருவரான யூசஃப் ரசா கிலானி பின்னாலில் பாக்கித்தானின் பிரதமராக மார்ச் மாதம் 2008 ஆம் ஆண்டு பனியாற்றிவந்தார்.
# துளசி தர்மலிங்கம்

**துளசி தர்மலிங்கம்** 1992 ஆம் ஆண்டு அக்டோபர் மாதம் 24 ஆம் நாள் பிறந்தார். இவர் கத்தார் நாட்டை சேர்ந்த இலங்கைத் தமிழர் ஆவார். துளசி தர்மலிங்கம் ஒரு குத்துச்சண்டை வீரர், இவர் 2016 கோடைக்கால ஒலிம்பிக் விளையாட்டுப் போட்டிகளில் கலந்துகொண்டார்.
# இராப்பட்டீச்சரம் சேசபுரீசுவரர் கோயில்

**இராப்பட்டீச்சரம் சேசபுரீசுவரர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.
# இராப்பட்டீச்சரம் சேசபுரீசுவரர் கோயில்

## அமைவிடம்

கும்பகோணம் திருவாரூர் பேருந்துச் சாலையில் மணக்காலுக்கு அருகில் உள்ளது.
# இராப்பட்டீச்சரம் சேசபுரீசுவரர் கோயில்

## இறைவன்,இறைவி

இங்குள்ள இறைவன் சேசபுரீசுவரர் ஆவார். இறைவி அந்தப்புர நாயகி ஆவார்.
# இராப்பட்டீச்சரம் சேசபுரீசுவரர் கோயில்

## சிறப்பு

மூலவர் திருமேனியில் பாம்பு வடிவம் உள்ளது. பைரவர் இங்கு சிறப்பாக வழிபடப்படுகிறார். கோஷ்டத்தில் இருக்கவேண்டிய தட்சிணாமூர்த்தி மண்டபத்தில் காணப்படுகிறார்.
# இரும்புதலை திரிலோகநாதர் கோயில்

**இரும்புதலை திரிலோகநாதர் கோயில்** தஞ்சாவூர் மாவட்டத்தில் உள்ள தேவார வைப்புத்தலமாகும்.
# இரும்புதலை திரிலோகநாதர் கோயில்

## அமைவிடம்

கும்பகோணம்-பாபநாசம்-திருக்கருகாவூர்-சாலியமங்கலம் சாலையில் திருக்கருக்காவூரை அடுத்து 5 கி.மீ. தொலைவில் உள்ளது. இவ்வூர் இரும்புத்தலை என்றும் வழங்கப்படுகிறது.
# இரும்புதலை திரிலோகநாதர் கோயில்

## இறைவன்,இறைவி

இங்குள்ள இறைவன் திரிலோகநாதர் ஆவார். இறைவி திரிலோகநாயகி ஆவார்.
# இரும்புதலை திரிலோகநாதர் கோயில்

## பிற சன்னதிகள்

வலப்புறம் இறைவி சன்னதி உள்ளது. வராகி, சனி, சம்பந்தர், அப்பர், பைரவர், ஆரியன் ஆகியோர் உள்ளனர். கோஷ்டத்தில் தட்சிணாமூர்த்தி, விஷ்ணு, துர்க்கை ஆகியோர் உள்ளனர்.
# இரவாஞ்சேரி விசுவநாதர் கோயில்

**இரவாஞ்சேரி விசுவநாதர் கோயில்** என்ற சிவன் கோயில், நாகப்பட்டினம் மாவட்டத்தில் உள்ள ஒரு தேவார வைப்புத்தலமாகும்.
# இரவாஞ்சேரி விசுவநாதர் கோயில்

## அமைவிடம்

திருவாரூர்-கீழ் வேளூர் சாலையில் இடையில் 10 கி.மீ.. தொலைவில் உள்ள நீலப்பாடியை அடுத்து 3 கி.மீ.. தொலைவில் உள்ளது.
# இரவாஞ்சேரி விசுவநாதர் கோயில்

## இறைவன்,இறைவி

இங்குள்ள இறைவன் விசுவநாதர் ஆவார். இறைவி விசாலாட்சி ஆவார்.
# இரவாஞ்சேரி விசுவநாதர் கோயில்

## கருவறை

கருவறை மட்டுமே உள்ளது. சிறிய லிங்கத் திருமேனி காணப்படுகிறது. திருப்பணி செய்யப்படவேண்டிய நிலையில் கோயில் உள்ளது.
# சஞ்சயன் துரைசிங்கம்

**சஞ்சயன் துரைசிங்கம்** (*Sanjayan Thuraisingam*, பிறப்பு: 11 செப்டம்பர் 1969) என்பவர் ஒரு கனடியத் தமிழ்த் துடுப்பாட்ட வீரர். இவர் ஒரு வலக்கை மட்டையாளரும், வலக்கை மத்திம விரைவுப் பந்து வீச்சாளரும் ஆவார்.  
துரைசிங்கம் 2001 ஐசிசி வெற்றிக் கிண்ணப் போட்டிகளில் கனடா துடுப்பாட்ட அணிக்காக விளையாடி கனடாவின் அதிகூடிய இலக்குகளைக் கைப்பற்றிய வீரர் ஆவார். அத்துடன் 25 ஓட்டங்களில் அவர் எடுத்த 5 இலக்குகள் கனடாவை உலகக் கோப்பைப் போட்டிகளில் விளையாடத் தகுதி பெற்றுத் தந்தது. இவர் 2003 உலகக்கோப்பையில் 3 போட்டிகளில் விளையாடினார். மேலும் 6 பன்னாட்டு ஒருநாள் போட்டிகளில் கனடிய அணிக்காக விளையாடினார். இரண்டு ஐசிசி கண்டங்களிடைப் போட்டிகளிலும், 2005 ஐசிசி வெற்றிக் கிண்ணப் போட்டிகளிலும் விளையாடினார்.
# கொரநாட்டுக் கருப்பூர் அகத்தீசுவரர் கோயில்

**கொரநாட்டுக் கருப்பூர் அகத்தீசுவரர் கோயில்** தஞ்சாவூர் மாவட்டத்தில் உள்ள தேவார வைப்புத்தலமாகும்.
# கொரநாட்டுக் கருப்பூர் அகத்தீசுவரர் கோயில்

## அமைவிடம்

கும்பகோணம்-சென்னை பேருந்துச் சாலையில் கருப்பூர் உள்ளது. அவ்வூர் கொரநாட்டுக் கருப்பூர் என்றும் வழங்கப்படுகிறது. கருப்பூரை அடுத்து 2 கி.மீ. தொலைவில் நத்தம் என்னுமிடத்தில் இக்கோயில் உள்ளது.
# கொரநாட்டுக் கருப்பூர் அகத்தீசுவரர் கோயில்

## இறைவன்,இறைவி

இங்குள்ள இறைவன் அகத்தீசுவரர் ஆவார். இறைவி அகிலாண்டேசுவரி ஆவார்.
# கொரநாட்டுக் கருப்பூர் அகத்தீசுவரர் கோயில்

## அமைப்பு

இக்கோயிலில் மூலவர் அகஸ்தீஸ்வரர் உள்ளார். அவருடைய சன்னதிக்கு முன்பாக நந்தியும் பலிபீடமும் உள்ளன. மூலவர் சன்னதிக்கு வலது புறத்தில் இறைவி சன்னதி உள்ளது. இறைவி சன்னதியின் முன்பாக நந்தியும் பலிபீடமும் உள்ளன. மூலவர் கோஷ்டத்தில் தட்சிணாமூர்த்தி, அடிமுடி காணா அண்ணல், பிரம்மா, துர்க்கை ஆகியோர் உள்ளனர். திருச்சுற்றில் தனியாக விஷ்ணு நின்ற நிலையில் உள்ளார். பைரவர் சிற்பம் உள்ளது. பிறடப்வலஉதிறந்த நிலையில் கோயில் உள்ளது. லிங்கத்திருமேனி மட்டுமே இக்கோயிலில் உள்ளது.
# கொரநாட்டுக் கருப்பூர் அகத்தீசுவரர் கோயில்

## மற்றொரு கோயில்

இவ்வூரில் சுந்தரேசுவரர் கோயில் என்ற மற்றொரு சிவன் கோயில் உள்ளது.
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

இது தமிழ் தொலைக்காட்சிகளான சன் தொலைக்காட்சி, ஜீ தமிழ், விஜய் தொலைக்காட்சி, கலர்ஸ் தமிழ் தொலைக்காட்சி, ஜெயா தொலைக்காட்சி, கலைஞர் தொலைக்காட்சி, ராஜ் தொலைக்காட்சி, வசந்தம் தொலைக்காட்சி, சக்தி தொலைக்காட்சி, வசந்தம் தொலைக்காட்சி, வெற்றி தொலைக்காட்சி, நேத்ரா, ஐ.பி.சி தமிழ், பொதிகை தொலைக்காட்சி, பொலிமர் தொலைக்காட்சி போன்ற தொலைக்காட்சியில் ஒளிபரப்பாகும் தொடர்களின் பட்டியல்.
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### சன் தொலைக்காட்சி

- மகராசி
- திருமகள்
- சித்தி–2
- பாண்டவர் இல்லம்
- சந்திரலேகா
- அருவி
- தாலாட்டு
- அபியும் நானும்
- சுந்தரி
- கயல்
- வானத்தைப்போல
- கண்ணான கண்ணே
- ரோஜா
- எதிர்நீச்சல்
- அன்பே வா
- பூவே உனக்காக
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### விஜய் தொலைக்காட்சி

- காற்றுக்கென்ன வேலி
- பாவம் கணேசன்
- வேலைக்காரன்
- நம்ம வீட்டு பொண்ணு
- தென்றல் வந்து என்னைத் தொடும்
- முத்தழகு
- சிற்ப்பிக்குள் முத்து
- நாம் இருவர் நமக்கு இருவர்
- மௌன ராகம் 2
- தமிழும் சரஸ்வதியும்
- பாண்டியன் ஸ்டோர்ஸ்
- பாக்கியலட்சுமி
- பாரதி கண்ணம்மா
- ராஜா ராணி–2
- ஈரமான ரோஜாவே–2
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### ஜீ தமிழ்

- இரட்டை ரோஜா (12:30-13:00)
- சித்திரம் பேசுதடி (14:30)
- ஒரு ஊருல இரண்டு ராஜகுமாரி (18:00)
- சத்யா 2 (18:30)
- கோகுலத்தில் சீதை (19:00)
- நினைத்தாலே இனிக்கும் (19:30)
- அன்பே சிவம் (20:00)
- புதுப்புது அர்த்தங்கள் (20:30)
- செம்பருத்தி (21:00)
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### ஜீ தமிழ்

#### மொழி மாற்றுத் தொடர்கள்

- இனிய இரு மலர்கள்
- சின்னபூவே மெல்லபேசு
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### கலர்ஸ் தமிழ் தொலைக்காட்சி

- அம்மன் 2
- எங்க வீட்டு மீனாட்சி
- இதயத்தை திருடாதே 2
- அபி டெய்லர்
- சில்லுனு ஒரு காதல்
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### பாலிமர் தொலைக்காட்சி

- ராஜமன்னர் வகையறா
- யாமினி பி.ஏ.பி.எல்
- ஆயிரம் ஜென்மங்கள்
# தற்பொழுது ஒளிபரப்பாகும் தமிழ் தொலைக்காட்சி தொடர்களின் பட்டியல்

## தற்போது 2022ஆம் ஆண்டு ஒளிபரப்பாகும் தொடர்கள்

### ராஜ் தொலைக்காட்சி

- ஆனந்தி
- நீ வருவாய் என
# முதல் பாபிலோனியப் பேரரசு

யின் மகன் சாம்சு-இலுனா ஆட்சிக் காலத்திய (கிமு c. 1750 – கிமு c. 1712) முதல் பாபிலோனியப் பேரரசு பாபிலோனுக்கு மேற்கில் துத்துல் நகரம் வரை விரிவாக்கம் (இளம் பச்சை நிறத்தில்]]  
**முதல் பாபிலோனியாப் பேரரசு** (**First Babylonian Empire**) அல்லது பாபிலோனியாவை ஆண்ட முதல் வம்ச மன்னர்கள் என்றும் அழைப்பர்.பழைய பாபிலோனியப் பேரரசு, பண்டைய அண்மை கிழக்கின் மெசொப்பொத்தேமியாவின் தெற்குப் பகுதிகளை, பாபிலோன் நகரத்தைத் தலைமையிடமாகக் கொண்டு அமோரிட்டு மன்னர்கள் கிமு 2000 முதல் கிமு 1600 முடிய 400 ஆண்டுகள் ஆண்டனர். அமோரிட்டு மன்னர்களில் புகழ்பெற்றவரான மன்னர் அம்முராபி (கிமு 1792 – 1750) ஆட்சிக்காலத்தில், மெசொப்பொத்தேமியாவின் பிற இராச்சியங்களை வென்று பழைய பாபிலோனியப் பேரரசை விரிவாக்கினார். பேரரசர் அம்முராபியின் மறைவிற்குப் பின் 150 ஆண்டுகளில் பழைய பாபிலோனியப் பேரரசு மெல்ல மெல்ல வீழ்ச்சியடைத்துவங்கியது. கிமு 1595ல் இட்டைட்டுகளின் மன்னர் முர்சிலி என்பவர் பழைய பாபிலோனியப் பேரரசை கைப்பற்றினார்.